Γιώργος Δ. Λεμπέσης

Ο Γιώργος Δ. Λεμπέσης (Αθήνα, 1981) είναι Έλληνας συγγραφέας, θεατρικός συγγραφέας, στιχουργός και καλλιτεχνικός παραγωγός. Έχουν εκδοθεί 25 βιβλία, εκ των οποίων 11 έχουν χαρακτηριστεί ως best seller. Έργα του έχουν μεταφερθεί στο θέατρο, ενώ έχει δραστηριοποιηθεί και στον χώρο του θεάματος ως παραγωγός και της εκδοτικής παραγωγής ως εκδότης.

 Βιογραφία 
Γεννήθηκε στην Αθήνα το 1981. Έχει τιμηθεί με Βραβείο Πρωτότυπης Ιστορίας και Βραβείο Κοινού για τα διηγήματά του «Τέσσερις σελίδες» και «Πρώτη πτήση». Έχει συμπεριληφθεί δύο φορές στις «Πένες της χρονιάς», ανάμεσα στους δέκα καλύτερους συγγραφείς παιδικής λογοτεχνίας στην Ελλάδα και έχει αποσπάσει βραβείο Χρυσό Ερμή για το 3D mapping στη Βουλή των Ελλήνων τα Χριστούγεννα του 2019.

 Συγγραφικό έργο 
Έχει εκδώσει συνολικά 25 βιβλία για παιδιά, μεταξύ των οποίων περιλαμβάνονται οι τίτλοι: Ψαρόσουπα, Βρασίδας εναντίον Μπακαλιαράκου, Το Χρυσό Μολύβι, Η Χαλαρίτα έχει μπλεξίματα, Ο Βρωμίλος θέλει να χάσει, Ο Καλτσοκλέφτης, Τα Ζελεδάκια της Ευτυχίας και Μονόκερως. Πολλά από τα βιβλία του κυκλοφορούν από τις εκδόσεις Ψυχογιός, ενώ συνεργασίες του υπάρχουν και με τους εκδοτικούς Παπαδόπουλος, Νίκας και Camelot.

 Θέατρο και μουσική 
Το παραμύθι του Ψαρόσουπα έχει μεταφερθεί στο θέατρο τέσσερις φορές, ενώ και άλλα έργα του, όπως Βρασίδας εναντίον Μπακαλιαράκου, Το Κομμάτι και Ο Ουρανένιος, έχουν παρουσιαστεί σε σκηνές της Αθήνας και της Λευκωσίας. Το μιούζικαλ Βουτιά στη Βυθούπολη ανέβηκε το 2019 στο Θέατρο Παλλάς, σε σκηνοθεσία Φωκά Ευαγγελινού.

Έχει επίσης συνυπογράψει τη μουσικοθεατρική παράσταση Όσα λεν οι τοίχοι, στην οποία συμμετείχαν οι Λιάνα Κανέλλη, Ελένη Γερασιμίδου και το μουσικό σχήμα Τρίφωνο. Έχει υπογράψει στίχους για τραγούδια που ερμήνευσαν οι Χάρις Αλεξίου, Σταμάτης Κραουνάκης, Γιάννης Χαρούλης, Πάνος Μουζουράκης, Ελένη Τσαλιγοπούλου και άλλοι.

 Παραγωγή και καλλιτεχνική διεύθυνση 
Ο Γ. Δ. Λεμπέσης έχει δραστηριοποιηθεί ως καλλιτεχνικός διευθυντής σε μεγάλες εκδηλώσεις, όπως το φεστιβάλ Town For Kids (2008–2009) και το The Christmas Factory της Star Kid (2014), με συνολική προσέλευση που ξεπέρασε τις 250.000 επισκέπτες. Έχει επιτελέσει διευθυντής του φεστιβαλ River Party επί μια τετραετία ενώ έχει δραστηριοποιηθεί ως παραγωγός σε περισσότερες από 500 παραγωγές εώς σήμερα. Από το 2015 έως το 2023 υπήρξε καλλιτεχνικός διευθυντής σε μεγάλη εταιρεία παραγωγής.

 Εκδοτική δραστηριότητα 
Τον Ιανουάριο του 2024, ίδρυσε την εταιρία Lebee Publications, με αντικείμενο την έκδοση βιβλίων και τη διαχείριση συγγραφέων (authors management). Οι Εκδόσεις Lebee φιλοδοξούν να αποτελέσουν έναν δημιουργικό κόμβο για νέους και καταξιωμένους συγγραφείς, δίνοντας έμφαση στην επιμέλεια, την αισθητική και την προώθηση των εκδόσεων.

 Εργογραφία 

 Οι Ανώηρωες και το Γιγαντιαίο Σαχλαμάρι, 2015
 Οι Ανωήρωες και η χώρα των περασμένων περαστικών, 2016
 Ψαροσουπίτσα, 2012
 Ψαροσουπίτσα 2, 2013
 Βυθοσχολειό, 2014
 Ψαρόσουπα, 2011
 Ψαρόσουπα 2: Επιχείρηση τάπα, 2012
 Ψαρόσουπα 3: Βρασίδας εναντίον Μπακαλιαράκου, 2014
 Θ' αυγό, 2012
 Το Μικρό Άλφα και τα καλά καθούμενα, 2013
 Πασχαλοσουπίτσα, 2016
 Βυθούγεννα, 2013
 Το Χρυσό μολύβι, 2016
 Στον Κόσμο της Τζίνας, 2010
 Τα Ζελεδάκια της ευτυχίας, 2014
 Σαυράιβορ 1: Ο Σφαλιάρας στην επίθεση, 2018
 Σαυράιβορ 3: Η Μάρα δεν το βάζει κάτω, 2018
 Σαυράιβορ 2: Η Χαλαρίτα έχει μπλεξίματα, 2018
 Σαυράιβορ 4: Ο Βρωμίλος θέλει να χάσει, 2018
 Ελέφαντες με Τιράντες, 2020
 Ο Καλτσοκλέφτης, 2021
 Μονόκερως, 2023
 Ο κύκλος που ήθελε να γίνει κύκλος, 2025

 Μικρά διηγήματα και παραβολές 

 Η πρώτη πτήση
 Οι Τέσσερις Σελίδες
 Ημι-όμορφοι
 Η μπουτίτσα
 Η χαρά της Άννας
 Πέτα αν μπορείς
 Αύριο
 Η δήλωση του εγώ
 Διάψευση
 Ένα θέλω για να προσπαθείς
 Η ζωή μετά το κλίκ
 Η πέτρα που έβλεπε το τέρας
 Η σκιά του κάκτου
 Θέλω να κατέβω
 Περί φθοράς και απιστίας
 Το γράμμα ενός ευνούχου
 Η σοφή Ελιά
 Η Μέλη

 CD 
Τα τραγούδια της Ψαρόσουπας

Ερμηνεύουν: Χάρις Αλεξίου, Ελένη Τσαλιγοπούλου, Ερωφίλη, Κώστας Μακεδόνας, Σταμάτης Κραουνάκης, Γιάννης Χαρούλης, Μίλτος Πασχαλίδης, Πάνος Μουζουράκης, Ζαχαρίας Καρούνης, Μαρία Καναβάκη, Γιώργος Περαντάκος (στίχοι Γιώργος και Βαγγέλης Λεμπέσης, μουσική Ερωφίλη).

Βουτιά στη Βυθούπολη

Ερμηνεύουν: Σάκης Ρουβάς, Τάμτα, Πάνος Μουζουράκης, Μάρκος Κούμαρης-Locomondo, Πάνος Πάλης, Indra Kein, Γιώργος A. Λεμπέσης, Καλομοίρα, Χάρης Βαρθακούρης, Ανδριάννα Μπάμπαλη (στίχοι Γιώργος Δ. Λεμπέσης, μουσική Γιώργος Α. Λεμπέσης).

 Θεατρικά έργα 

 Ψαρόσουπα Κοκουμουκλό στο θέατρο Αργώ
 Ψαρόσουπα με κούκλες στο θέατρο Αλκμήνη
 Ψαρόσουπα στο θέατρο Ρυθμός
 Όσα λεν οι τοίχοι στο θέατρο Ρυθμός
 Ψαρόσουπα στο θέατρο Ακροπώλ  
 Βρασίδας εναντίνον Μπακαλιαράκου στο θέατρο Χόρν
 Το Σπάταλο Τερατάκι στο μικρό Παλλάς
 Το Κομμάτι στο θέατρο Πάνθεον στη Λευκωσία και στο θέατρο Χώρα στην Αθήνα
 Ο Ουρανένιος στο θέατρο Ζήνα
 Βουτιά στη Βυθούπολη στο Παλλάς
 Αλλόκοτες στο θέατρο Altera Pars 
 Λες και ήταν χθες στο θέατρο του κολεγίου Αθηνών
 Παραδοσιακός Ακατάλληλο στο θέατρο του κολεγίου Αθηνών

 Παραπομπές 

Κατηγορία:Έλληνες συγγραφείς